**Εργασία: Παρουσίαση Φωτογραφιών από Έκθεση *«1974 1944. Η Αθήνα γιορτάζει την ελευθερία της»***

Κατά την επίσκεψη σας στην έκθεση, σας ζητήθηκε να τραβήξετε 4 φωτογραφίες από τα εκθέματα/τεκμήρια που σας έκαναν τη μεγαλύτερη εντύπωση και κίνησαν το ενδιαφέρον σας. Τώρα, παρακαλούμε να ανεβάσετε αυτές τις 4 φωτογραφίες και να παρουσιάσετε τους λόγους για τους οποίους τις επιλέξατε ως σημαντικές για εσάς.

Πιο συγκεκριμένα:

**Βήμα 1.** Στη ρουμπρίκα «Εργασίες» στην eClass, σε ένα αρχείο Word, βάλτε τις 4 φωτογραφίες που τραβήξατε από την έκθεση (2 από το 1974 και 2 από το 1944. Αν έχετε βγάλει περισσότερες, παρακαλούμε να επιλέξετε τις τέσσερις σημαντικότερες). Στη συνέχεια, εξηγήστε:

* Γιατί επιλέξατε την κάθε φωτογραφία που ανεβάσατε.
* Τι μάθατε σε αυτή την έκθεση που δεν ξέρατε.
* Τι συναισθήματα ή σκέψεις σας προκάλεσε η έκθεση.

*Η συνολική έκταση του κειμένου να μην υπερβαίνει τις 800 λέξεις.*

**Βήμα 2.** Εκτός από την ανάρτηση της εργασίας στην eClass, παρακαλείσθε να ανεβάσετε τις 4 φωτογραφίες (χωρίς το κείμενο) στον σύνδεσμο <https://padlet.com/stvouvousira1/1974-1944-vq9t25573a8eajwl> Μην ξεχάσετε να γράψετε το ονοματεπώνυμο σας στην ανάρτηση.

Τα δυο βήματα είναι σημαντικά για να θεωρηθεί η εργασία ολοκληρωμένη. Η προθεσμία της αποστολής και της ανάρτησης είναι μέχρι την Κυριακή 27/10 στις 18.00.

Ανυπομονούμε να μοιραστούμε τις φωτογραφίες που σας κινητοποίησαν.

**Όσες/οι δεν έχετε πρόσβαση στην Eclass** (μελλοντικές μεταγραφές) μπορείτε να στείλετε την εργασία στο [stvouvousira@gmail.com](mailto:stvouvousira@gmail.com) Το paddlet είναι προσβάσιμο σε όλους/ες, συνεπώς μπορείτε να αναρτήσετε τις φωτογραφίες ολοκληρώνοντας έτσι την αποστολή της εργασίας.

**Τεχνικές Συμβουλές για την Εισαγωγή Εικόνας στο Word και τη Σύνδεση Αναρτήσεων στο Padlet**

Για την **εισαγωγή Εικόνας στο Word** ( Βήμα 1), κάντε κλικ στο σημείο του εγγράφου όπου θέλετε να εισάγετε την εικόνα. Μεταβείτε στην καρτέλα «Εισαγωγή» στην κορυφή του παραθύρου. Επιλέξτε «Εικόνες» από το μενού. Επιλέξτε «Αυτή η Συσκευή» για να ανεβάσετε την εικόνα από τον υπολογιστή σας. Βρείτε και επιλέξτε την εικόνα που θέλετε να εισάγετε. Κάντε κλικ στο κουμπί «Εισαγωγή» για να προσθέσετε την εικόνα στο έγγραφο σας. Μπορείτε να μετακινήσετε την εικόνα στο έγγραφο, σύροντας την στη θέση που θέλετε. Βεβαιωθείτε ότι είναι σαφές στην απάντηση σας στο 1ο ερώτημα σε ποια φωτογραφία αναφέρεστε κάθε φορά.

**Για το paddlet:** Στην περίπτωση που δεν μπορέσετε να ανεβάσετε τις 4 φωτογραφίες σε μια ανάρτηση, μπορείτε να κάνετε τα εξής: Κάνετε ανάρτηση της κάθε εικόνας ξεχωριστά γράφοντας **το ονοματεπώνυμό σας** σε κάθε ανάρτηση. Αφού ολοκληρώσετε τη δημοσίευση των φωτογραφιών κάντε κλικ στην ανάρτηση από την οποία θέλετε να ξεκινήσει η σύνδεση. Στη συνέχεια κάντε **χρήση του εργαλείου σύνδεσης**: Στην επάνω δεξιά γωνία της ανάρτησης, θα δείτε ένα εικονίδιο με τρεις τελείες (⋮). Κάντε κλικ σε αυτό και επιλέξτε «Σύνδεση». Μετά την επιλογή «Σύνδεση», κάντε κλικ στην ανάρτηση με την οποία θέλετε να συνδεθεί η αρχική ανάρτηση. Η σύνδεση θα δημιουργηθεί και θα εμφανιστεί μια γραμμή που συνδέει τις δύο αναρτήσεις. Αυτός ο τρόπος σας επιτρέπει να δημιουργείτε συνδεδεμένες αναρτήσεις, διευκολύνοντας την πλοήγηση και την κατανόηση του περιεχομένου σας. Μην ανησυχείτε αν δεν μπορέσετε να κάνετε την σύνδεση μεταξύ των 4 φωτογραφιών, το ονοματεπώνυμο σας στις φωτογραφίες θα βοηθήσει να παρακολουθήσουμε τη σύνδεση μεταξύ τους.

Ευχαριστούμε θερμά